open-index/open-wikipedia-markdown huggingface dataset:
Tvrtko Jakovina

**Tvrtko Jakovina** (Slavonska Požega, 2. ožujka 1972.), hrvatski povjesničar.

## Biografija

Rodio se 2. ožujka 1972. u Slavonskoj Požegi, gdje je završio osnovnu školu te srednju školu kulturno-umjetničkog smjera. Jednopredmetni studij povijesti na Filozofskom fakultetu u Zagrebu upisao je 1990. i dovršio 1996. odličnim uspjehom. Za vrijeme diplomskog studija boravio je 1993. na studentskoj razmjeni na Univerzitetu u Kansasu, okončavši semestralni boravak izvrsnim uspjehom. Od lipnja do kolovoza 1996. pohađao je seminar Pravo u američkoj povijesti (*Law in American History*) u organizaciji Agencije za informacije SAD-a i Bostonskog koledža. Poslijediplomski program amerikanistike (*American Studies*) pohađao je 1996–97. na Katoličkom univerzitetu u Leuvenu. Kao Fulbrightov stipendist boravio je 2000–01. na Univerzitetu u Georgetownu u Washingtonu. Doktorirao je 2002. na Filozofskom fakultetu disertacijom *Utjecaj SAD na društveni i politički život u Hrvatskoj 1945.-1955.*

Od ožujka do rujna 1996. radio je u Institutu društvenih znanosti Ivo Pilar u Zagrebu, a od rujna 1996. radi na Katedri za svjetsku povijest novog vijeka Odsjeka za povijest Filozofskog fakulteta u Zagrebu kao asistent i viši asistent (1996–2003), docent (2003–07), izvanredni i redoviti profesor.

## Nagrade i priznanja

* Godišnja nagrada za znanstvene novake (u području humanističkih znanosti) za 2004.
* Nagrada Kiklop za publicističku i znanstveno-popularnu knjigu godine za 2013.
* Godišnja nagrada za popularizaciju i promidžbu znanosti (u području humanističkih znanosti) za 2013.

## Djela

* *Socijalizam na američkoj pšenici : (1948.-1963.)*, Zagreb 2002. 
* *Američki komunistički saveznik : Hrvati, Titova Jugoslavija i Sjedinjene Američke Države : 1945.-1955.*, Zagreb 2003.
* *Treća strana Hladnog rata*, Zaprešić 2011.
* *Tito : 120 godina - 120 fotografija : najbolje zaboravljene snimke iz privatnih albuma i javnih arhiva uz povijesni komentar Tvrtka Jakovine*, Zagreb 2012.
* *Hrvatsko proljeće 40 godina poslije*, Zagreb 2012. (urednik)
* *Trenuci katarze : prijelomni događaji XX. stoljeća*, Zaprešić 2013.
* *Hrvati u Prvom svjetskom ratu : krvava kronika od Galicije do Galipolja: jedinstveno i dramatično djelo uglednih povjesničara s nikad viđenim fotografijama*, Zagreb 2014.

## Izvori

## Vanjske veze

* 
* 
* Citirana djela Tvrtka Jakovine na Google Scholar
* Publikacije Tvrtka Jakovine indeksirane u Semantic Scholar
* 
* 
* Tvrtko Jakovina u katalogu Njemačke nacionalne knjižnice
* Tvrtko Jakovina u katalogu Kongrasne biblioteke
* 
* Djela čiji je autor Tvrtko Jakovina u međunarodnoj normativnoj datoteci VIAF
* Indeksiranost knjiga Tvrtka Jakovine u Open Library
* Knjige kojima je autor Tvrtko Jakovina dostupne u digitalnoj biblioteci HathiTrust
*  (30 minuta)
The Eiger Sanction

***The Eiger Sanction*** () je američki akcijski film snimljen 1975. godine u režiji Clinta Eastwooda. Predstavlja adaptaciju istoimenog romana Trevaniana. Protagonist, koga tumači sam Eastwood, je historičar umjetnosti koji je u prošlosti kao tajni agent obavljao fizičke likvidacije za obavještajnu službu. Radnja prikazuje kako ga njegovi pretpostavljeni ucjenom regrutiraju da obavi još jedan posao, te se zbog njega infiltirra u grupu planinara koja namjerava osvojiti vrh Eiger u švicarskim Alpa među kojima se nalazi jedna od njegovih meta.

Iako je Trevanianova knjiga napisana kao parodija romana o Jamesu Bondu, film je adaptiran u "ozbiljan" akcijski triler. Glavna uloga je bila ponuđena Paulu Newmanu, ali ju je on odbio, te ju je na kraju preuzeo Eastwood, koji je također inzistirao na tome da režira film. Eastwood je, prema vlastitim riječima, prepoznao nedostatak ozbiljnosti i "dubine" u književnom predlošku, ali ga je odlučio kompenzirati inzistiranjem na što autentičnijim scenama akcije. Zbog toga se temeljito fizički pripremao i učio planinarske vještine, a scene osvajanja Eigera su snimljene na samoj planini, gdje je poginuo jedan od članova ekipe, britanski planinar David Knowles.

*The Eiger Sanction* je nakon premijere imao miješane kritike, pri čemu mu je dio zamjeravao parodijski groteskne negativce. Kasnije kritike su, međutim, izuzetno hvalile Eastwoodov rad na akcijskim scenama.

## Uloge

* Clint Eastwood ... Jonathan Hemlock
* George Kennedy ... Ben Bowman
* Vonetta McGee ... Jemima Brown
* Jack Cassidy ... Miles Mellough
* Heidi Brühl ... Anna Montaigne
* Thayer David ... Dragon
* Gregory Walcott ... Pope
* Reiner Schöne ... Karl Freytag
* Michael Grimm ... Anderl Meyer
* Jean-Pierre Bernard ... Jean-Paul Montaigne
* Brenda Venus ... George
* Candice Rialson ... Studentica umjetnosti
* Elaine Shore ... Miss Cerberus
* Dan Howard ... Dewayne
* Jack Kosslyn ... Reporter
* Walter Kraus ... Garcia Kruger
* Frank Redmond ... Henri Baq (Wormwood)
* Siegfried Wallach ... Direktor hotela
* Susan Morgan ... Buns
* Jack Frey ... Taksist

## Izvori

### Literatura

* 
* 
* 
* 
* 

## Vanjske veze

* 
* 
*
L'Inconnu dans la maison

***L'Inconnu dans la maison*** () je francuski igrani film snimljen 1992. godine u režiji Georgesa Lautnera. Predstavlja treću po redu adaptaciju romana *[[Les Inconnus dans la maison (roman)|Les Inconnus dans la maison]]* Georgesa Simenona, odnosno remake istoimenog crno-bijelog filma snimljenog 1942. godine. Protagonist, koga tumači Jean-Paul Belmondo je nekoć briljatni advokat koji se odao alkoholu i povučeno živi u velikoj kući sa kćeri tinejdžerkom (koju glumi Cristiana Réali) koja ga mrzi. Radnja prikazuje kako kuća postane poprište ubistva za koje je optužen kćerin prijatelj (čiji lik tumači Sébastien Tavel), te se nakon dugo vremena odlučuje vratiti u sudnicu kako bi ga branio.

## Uloge
* Jean-Paul Belmondo : Maître Jacques Loursat
* Renée Faure : Fine, la gouvernante
* Cristiana Réali : Isabelle Loursat
* Sébastien Tavel : Antoine Manu
* François Perrot : Le commissaire Binet
* Geneviève Page : La sœur de Loursat
* Jean-Louis Richard : Le Procureur général
* Guy Tréjan : Le bâtonnier
* Georges Géret : Ange Brunetti, le patron de l'Amadeus
* Hubert Deschamps : Beaupoil
* Pierre Vernier : le président de la Cour d'assise
* Mario David : Le père de Pascal Abecassis
* Sandrine Kiberlain : Marie Maitray
* Odette Laure : La patronne
* Olivier Belmont : Thomas Daillet
* Yan Duffas : Pascal Abecassis
* Benoît Lepecq : Arnaud Dossin
* Gaston Vacchia : Le procureur et beau-frère de Loursat
* Mario Pecqueur : Le juge d'instruction
* Olivier Proust : Le docteur Maitray
* Marika Passy : La greffière à la Cour
* Muriel Belmondo : Madame Rogissart
* Isabelle Akia : Mylène
* Catherine Loiseau : Greffière du juge d'instruction
* Stéphane Henon : Le vendeur de disque
* Nicolas Buffet : Joël Cloarec
* Tony Joudrier : Serveur à l'Amadeus
* Marcel Portier : Le patron du bistrot
* Georges Benoît : L'inspecteur
* Robert Hossein : Narator (voiceover)

## Vanjske veze
* 
* Fiche du film sur Cinémovies
*
Les Inconnus dans la maison

**[[Les Inconnus dans la maison]]** () može označavati: 

*''Les Inconnus dans la maison'' (roman), kriminalistički roman Georgesa Simenona iz 1940. godine; njegove ekranizacije:
**''Les Inconnus dans la maison'' (film), francuski crno-bijeli film iz 1942. godine, ul. Raimu
***[[L'Inconnu dans la maison]]*, francuski igrani film iz 1992. godine, ul. Jean-Paul Belmondo

Roman je također ekraniziran i izvan Francuske:
*''Stranger in the House (film, 1967), britanski film, ul. James Mason
*''Stranger in the House'' (film, 1997), američko-kanadski film
Doc Savage

**Doc Savage** je izmišljeni lik njujorškog pustolova i borca za pravdu koga je stvorio američki pisac Lester Dent, a koji je bio protagonist serije *[[pulp]]* romana objavljenih 1930-ih i 1940-ih. Doc Savage, čije je pravo ime Clark Savage, Jr. je po struci ljekar, ali se također bavio naučnim i istraživačkim radom, te je uz vrhunsko obrazovanje marljivim vježbanjem stekao vrhunsku fizičku spremu ali i impresivne borilačke vještine. Svoje obrazovanje je dugovao bogatim roditeljima, koji su mu omogućili da se opskrbi podmornicama, avionima i nizom drugih tehnološki naprednih naprava koje je koristio kako bi se zajedno sa svojih pet prijatelja obračunavao sa zlikovcima širom svijeta. Iako nije raspolagao natprirodnim i nadljudskim moćima, Doc Savage se često od strane historičara američke popularne kulture navodi kao "prvi svjetski superheroj". Romani o Docu Savageu su stekli veliku popularnost, te svoj odraz našli u radio-seriji, ali i stripovima, od kojih su neki bili objavljeni u Jugoslaviji.

## Vanjske veze
* 1987 article on Lester Dent 
* Doc Savage Organized
* Doc Savage at ThePulp.Net
Doc Savage: The Man of Bronze

***Doc Savage: The Man of Bronze*** () je američki pustolovni film snimljen 1975. godine u režiji Michaela Andersona. Predstavlja adaptaciju popularnih romana i stripova o Docu Savageu. Naslovni protagonist, čiji lik tumači Ron Ely, je pustolov i istraživač koji se 1936. godine sa Arktika vraća u New York gdje se suoči sa nerazjašnjenom smrću oca i time da ga netko želi likvidirati. Trag ga vodi u centralnoameričku državu Hidalgo gdje mu je otac bio dobio zemlju od tamošnjeg majanskog plemena, te odlučuje tamo otići uz pomoć petorice svojih prijatelja.

*The Man of Bronze* je producirao George Pal, poznat po nizu klasičnih filmova SF-žanra, a namjera mu je bila da to bude prvi u seriji filmova koji se trebao natjecati sa Jamesom Bondom. Naslovna je uloga povjerena Ronu Elyju, glumcu koji se svojim atletskim vještinama i impresivnom fizičkom građom istakao u TV-seriji ''Tarzan'' u prethodnoj deceniji. Film se sa jedne strane prilično trudio biti što vjerniji predlošku, odnosno koristio brojne detalje iz romana Lestera Denta, ali je, sa druge strane, uzeo camp pristup, odnosno predložak ismijavao kroz niz grotesknih i apsurdnih scena. Tokom produkcije je Pal zapao u probleme sa budžetom, koje je nastojao riješiti na brojne "elegantne" načine, a vrlo često nauštrb kvalitete pojedinih scena. *Doc Savage* je nakon premijere neslavno propao na kino-blagajnama, a ni kritika mu nije bila previše naklona. Iako je na odjavnoj špici bio najavljen nastavak pod naslovom *Doc Savage: The Arch Enemy of Evil*, on na kraju nije bio nikad snimljen. Georgeu Palu je neuspjeh *Doca Savagea* praktički okončao karijeru.

## Uloge
* Ron Ely ... Clark "Doc" Savage Jr.
* Paul Gleason ... Major Thomas J. "Long Tom" Roberts
* William Lucking ... Pukovnik John "Renny" Renwick
* Michael Miller ... Potpukovnik Andrew Blodgett "Monk" Mayfair
* Eldon Quick ... Profesor William Harper "Johnny" Littlejohn
* Darrell Zwerling ... Brigadni general Theodore Marley "Ham" Brooks
* Paul Wexler ... Kapetan Seas
* Pamela Hensley ... Mona Flores
* Bob Corso ... Don Rubio Gorro
* Federico Roberto ... El Presidente Don Carlos Avispa
* Janice Heiden ... Adriana
* Robyn Hilton ... Karen
* Victor Millan ... King Chaac
* Paul Frees ... Narator (nenaveden na špici)

## Vanjske veze
* 
* ThePulp.Net: Doc Savage on Film ThePulp.Net's Doc Savage movie page
Ron Ely

**Ronald Pierce "Ron" Ely** (Hereford, 2. juni 1938. – Santa Barbara, 29. septembar 2024.) je američki glumac najpoznatiji po ulozi Tarzana u istoimenoj TV-seriji iz 1966. godine, odnosno po ulozi Doca Savagea u filmu *[[Doc Savage: The Man of Bronze]]*. Ely, koji je svoju karijeru velikim dijelom dugovao impoznatnoj fizičkoj građi, je nastupao i kao TV-voditelj, a 1990-ih okušao i kao književnik, objavivši dva romana o privatnom detektivu Jakeu Sandsu.

## Reference

## Vanjske veze
*
* Ron Ely at Brian's Drive-In Theater
* "Ron Ely looks back at Tarzan" - *[[London Express]]* - April 7, 2013
Le journal tombe à cinq heures

***Le journal tombe à cinq heures*** () je francuski crno-bijeli igrani film snimljen 1942. godine u režiji Georgesa Lacombea. Po žanru je drama, a radnja se događa u redakciji fiktivnih pariških novina. Protagonistica, čiji lik tumači Marie Déa, je mlada i ambiciozna novinarka koja ne bira sredstva ne bi li objavila što bolju priču, a zbog čega postaje suparnica svog starijeg i uglednijeg kolege (koga glumi Pierre Fresnay) koji se u nju, usprkos svega, zaljubi. Iako je snimljen za vrijeme njemačke okupacije u Drugom svjetskom ratu, u filmu nema nikakvih referenci na aktualna ratna zbivanja, a jedan od motiva, koji se tiče dolaska hollywoodske zvijezde u Francusku, je prošao cenzuru iako su SAD u međuvremenu ušle u rat protiv Sila Osovine.

## Uloge

* Pierre Fresnay : Pierre Rabaud, un reporter chevronné du journal La Dernière Heure
* Marie Déa : Hélène Perrin, l'apprentie reporter que forme Pierre
* Gabrielle Dorziat : Mlle Lebeau, la secrétaire de Marchal
* Pierre Renoir : François Marchal, le rédacteur en chef
* Pierre Larquey : Phalanpin
* Odette Barencey : la mère
* Bernard Blier : André Bertod, un journaliste astucieux de La Dernière Heure
* Lucien Coëdel : Le capitaine Le Goard, le commandant du Sandetti
* Maurice Dorléac : Georges Lefèvre, l'amour de jeunesse de Claudette
* Tania Fédor : Claudette Louvois, une vedette française revenue d'Outre-Atlantique
* Jacqueline Gauthier : Mademoiselle Pernette, la charmante rédactrice de la rubrique Cœurs Brisés 
* Jean Brochard : Meulon dit Borniol, le nécrologiste de La Dernière Heure
* René Génin : Bédu, un garçon de bureau de La Dernière Heure
* Pierre Labry : Romain
* Albert Malbert : un marin
* Héléna Manson : Marie Le Goard
* Arlette Marchal : Jeanne Marchal, la femme du rédacteur en chef
* Alfred Pasquali : Fragonard
* Marcel Pérès : Requin
* Noël Roquevert : Le capitaine Le Goff
* Elisa Ruis : Annette Michon
* Louis Salou : Perrier des Gachons, le distingué et traditionaliste secrétaire de rédaction
* Marcel Vallée : Valentin, le chef des ventes de La Dernière Heure
* Pierre Vimont : Lucien Bibier
* Georges Vitray : Joseph Rousseau dit Sam Langford, le manager de Claudette
* Jean Carmet : un typographe
* Georges Gosset
* Max Mégy
* Jean Morel
* Eugène Yvernès
* Aubry
* la voix de Richard Francoeur

## Vanjske veze
* 
* ''Le journal tombe à cinq heures'' sur BiFi
Les Inconnus dans la maison (film)

***Les Inconnus dans la maison*** () je francuski crno-bijeli igrani film snimljen 1942. godine u režiji Henrija Decoina. Predstavlja adaptaciju istoimenog romana Georgesa Simenona. Protagonist, čiji lik tumači Raimu, je proslavljeni ali alkoholu skloni  advokat koji godinama živi u zabačenoj provincijskoj kući. Radnja prikazuje kako ona postane poprište ubistva, a on sam preuzima obranu osumnjičenog, za koga se ipostavi da je prijatelj njegove kćeri tinejdžerke (čiji lik tumači Juliette Faber).

Film je snimljen u doba njemačke okupacije, te je nakon Drugog svjetskog rata bio predmetom kritika zabrana zbog toga što se jedan od članova razbojničke bande nosi jevrejsko ime "Ephraim Luska", odnosno što se time, navodno, promicao antisemitizam. Decoin je zbog toga pokušao taj problem riješiti naknadnom sinkronizacijom u kojoj je "Ephraimu" promijenjeno ime u "Julien", ali je Raimu u međuvremenu umro, te je "Ephraim" ostala u scenama u kojima njegov lik izgovara replike.

Godine 1992. je u Francuskoj snimljen remake pod naslovom *[[L'Inconnu dans la maison]]* sa Jean-Paulom Belmondom u glavnoj ulozi. Godine 1967. je pod naslovom *[[Stranger in the House (1967 film)|Stranger in the House]]* bio snimljen film u Britaniji, a 1997. pod istim naslovom i u SAD.

## Uloge

* Raimu : Hector Loursat
* Juliette Faber : Nicole Loursat
* Jean Tissier : le juge Ducup
* Jacques Baumer : le procureur Rogissart
* Noël Roquevert : le commissaire Alfred Binet
* André Reybaz : Emile Manu
* Jacques Grétillat : le président du tribunal
* Tania Fédor : Marthe Dossin
* Génia Vaury : Mme Laurence Rogissart
* Héléna Manson : Mme Manu
* Marguerite Ducouret : Angèle, la cuisinière
* Gabrielle Fontan : Fine, la vieille bonne
* Lucien Coëdel : le patron du bar
* Marc Dolnitz : Edmond Dossin
* Marcel Mouloudji (naveden kao Marcel Mouloudjy) : Amédée ou Ephraïm Luska 
* Raymond Cordy : l'huissier
* Lucien Bryonne : un policier
* Fernand Flament : un policier
* Paul Barge : le gardien de prison (nenaveden na špici)
* Martine Carol
* Henri Delivry
* Jacques Denoël
* Lise Donat
* Daniel Gélin
* Langlois
* Franck Maurice
* Jean Négroni
* Bernard Noël
* Claire Olivier
* Max Révol
* Pierre Ringel
* Yvonne Scheffer
* Simone Sylvestre
* Charles Vissières
* Jacques Courtin
* Arthur Devère
*  Yette Lucas
* Paul Faivre
* Maurice Salabert
* Georges Gosset
* Pierre Fresnay : voix off du narrateur

## Izvori

## Liens externes
* 
*
Stranger in the House (film, 1967)

***Stranger In The House*** () je britanski igrani film snimljen 1967. godine u režiji Pierrea Rouvea. Predstavlja adaptaciju romana *[[Les Inconnus dans la maison (roman)|Les Inconnus dans la maison]]* belgijskog pisca Georgesa Simenona, odnsno remake istoimenog crno-bijelog francuskog filma iz 1942. godine. Protagonist, koga tumači James Mason, je nekoć briljantni advokat koga je razorila sklonost piću i koji živi u prostranoj ladanjskoj kući sa tinejdžerskom kćeri (čiji lik tumači Geraldine Chaplin), koja ga prezire. Radnja prikazuje kako kuća postaje poprište ubistva, te kako preuzima obranu kćerinog momka (čiji lik tumači Bobby Darin) koji je za njega optužen.

Film je dobio loše kritike, prije svega zbog lošeg castinga, odnosno toga da su Darin i Chaplin bili prestari da bi uvjerljivo mogli glumiti tinejdžere. Dio je, pak, smatrao da su producenti pretjerali u nastojanju da film prodaju tadašnjim mladim generacijama, pa su tako likovi prikazani kao fanatični sljedbenici modovske supkulture, a film u soundtracku dobio i pjesmu grupe *[[The Animals]]*; drugi su mu zamjerali inzistiranje na bizarnom kadriranju i montažnim trikovima koje mu je trebalo dati modernost, ali i pretjerivanje u prikazivanju tada aktualnog generacijskog jaza.

## Uloge
* James Mason ... John Sawyer 
* Geraldine Chaplin ... Angela Sawyer 
* Bobby Darin ... Barney Teale 
* Paul Bertoya ... Jo Christoforides 
* Ian Ogilvy ... Desmond Flower 
* Bryan Stanyon ... Peter Hawkins 
* Pippa Steel ... Sue Phillips 
* Clive Morton ... Colonel Flower 
* Moira Lister ... Mrs. Flower 
* James Hayter ... Harry Hawkins 
* Megs Jenkins ... Mrs. Christoforides
* Lisa Daniely ... Diana Sawyer 
* Ivor Dean ... Inspektor Colder
* Yootha Joyce ... Djevojka na streljani

## Reference

## Vanjskke veze
*
Per le antiche scale

***Per le antiche scale*** () je italijansko-francuski igrani film snimljen 1975. godine u režiji Maura Bologninija. Po žanru je drama, a scenario je inspiriran pričom iz istoimene zbirke Marija Tobina. Radnja se događa 1930. godine u Toskani gdje psihijatar (čiji lik tumači Marcello Mastroianni) vodi duševnu bolnicu, istovremeno pokušavajući pronaći "esenciju" ludila i održavajući istovremene ljubavne vezu sa tri različite žene, a što će se dodatno zakomplicirati dolaskom nove mlade kolegice.

## Uloge
* Marcello Mastroianni - Profesor Bonaccorsi
* Françoise Fabian - Anna Bersani
* Marthe Keller - Bianca
* Barbara Bouchet - Carla
* Pierre Blaise - Tonio
* Maria Teresa Albani
* Maria Michi
* Paolo Pacino
* Silvano Tranquilli - Profesor Rospigliosi
* Charles Fawcett - Dr. Sfameni
* Enzo Robutti
* Ferruccio De Ceresa - Fašistički funkcionar u vlaku
* Lucia Bosé - Francesca
* Adriana Asti - Gianna

## Vanjske veze
*
Shepway

**Shepway** je distrikt od 110,034 stanovnika na jugoistoku Engleske u Grofoviji Kent.

Administrativni centar distrikta je grad Folkestone, pored njega veći grad je Hythe.

## Geografija

Shepway leži na jugu Kenta u regiji Jugoistočna Engleska duž obala kanala La Manche.

## Historija

Distrikt Shepway je formiran  1. aprila 1974. nakon administrativne reforme zemlje, ujedinjenjem dotadašnjih metropolitanskih borougha; Folkestone, Lydd i New Romney sa ruralnim distriktima Elham i Romney Marsh.

## Reference

## Vanjske veze

* Shepway District Council
Hythe, Kent

**Hythe** je grad od 20,275 stanovnika na jugoistoku Engleske u grofoviji Kent.

Administrativno podpada pod distrikt Shepway.

## Geografija
Hythe leži duž obale Kanala La Manche, na istočnom rubu tresetišta Romney, na mjestu gdje je za napoleonskih ratova prokopan Kraljevski vojni kanal, kao dio obranbenih mjera protiv potencijalne Napoleonove invazije.

## Historija
Stari grad leži na brežuljcima u unutrašnjosti, udaljen od obale Kanala La Manche, a moderni dio grada, sa hotelima i ladanjskim kućama, spustio se duž obale sve do kanala.

Kad se tokom srednjeg vijeka - ušće rijeke Rother zatrpalo šljunkom i rijeka promjenila tok i potekla dalje prema istoku, - luka u Hytheu zamijenila je rimsku luku - *Portus Lemanis*. Ona se nalazila tamo gdje se danas nalaze kvartovi Lympne i West Hythe 3 km zapadno od centra grada.

Hythe (što znači *[[luka|pristanište]]*) bio je luka još za saksonskih vremena, pa je kraljevska povelja o statusu grada iz 1205. bila samo potvrda njegovih ranijih privilegija. Luka je prosperirala u vrijeme konfederacije Cinque Ports, u kojoj je Hythe bio jedan od osnivača, ali je propala kad ju je zatrpao šljunak.

Hythe je više puta stradao od od francuskih napada.

## Znamenitosti
Crkva u Lympneu ima normanski zvonik podignut od rimskog materijal.

## Reference

## Vanjske veze

* Hythe, Kent
Divina creatura

***Divina creatura*** () je italijanski igrani film snimljen 1975. godine u režiji Giuseppea Patronija Griffija. Predstavlja adaptaciju romana *La divina fanciulla* Luciana Zuccolija. Protagonistica, čiji lik tumači Laura Antonelli, je mlada i lijepa žena (čiji lik tumači Laura Antonelli) koja početkom 1920-ih u Rimu započinje ljubavnu vezu sa aristokratom (čiji lik tumači Terence Stamp). Radnja prikazuje kako će otkriće o njenoj mračnoj prošlosti i vezi sa suparničkim aristokratom (čiji lik tumači Marcello Mastroianni) dovesti do ljubomore i tragedije. *Divina creatura* je izazvala pažnju s obzirom da je u tom filmu Antonelli, tada na vrhuncu popularnosti kao jedan od seks simbola italijanske kinematografije, nastupila u sceni gola u sceni koja traje punih sedam minuta, a što je bila prilična rijetkost. Kritičari filmu, međutim, nisu bili skloni, zamjerajući previše spor ritam. *Divina creatura* je, sa druge strane, osvojila nacionalnu nagradu Nastro di argento za scenografiju i kostime.

## Uloge
* Laura Antonelli - Manoela Roderighi
* Terence Stamp - Dany di Bagnasco
* Michele Placido - Martino Ghiondelli
* Duilio Del Prete - Armellini
* Ettore Manni - Marco Pisani
* Carlo Tamberlani - Majordomo Pasqualino
* Cecilia Polizzi - Dany's Maid
* Piero Di Iorio - Cameriere di Stefano
* Marina Berti - Manoela's Aunt
* Doris Duranti - Signora Fones
* Marcello Mastroianni - Michele Barra
* Tina Aumont
* Rita Silva
* Corrado Annicelli
* Gino Cassani

## Vanjske veze
*
Uslovni model

**Uslovni model** je apstraktni model koji opisuje uslovne mehanizme sistema. Model mora izraziti više od korelacije, jer korelacija ne uključuje uzročnost.

Judeja Perl definiše uslovni model kao naručenu trojku \langle U, V, E\rangle, gde je U skup ekogenih varijabli čije su vrednosti određene faktorima izvan modela; V je skup endogenih varijabli čije su vrednosti određene faktorima unutar modela; i E je skup strukturnih jednačina koje predstavljaju vrednost svake endogene varijable u funkciji vrednosti drugih promenljivih u U i V.

## Dijagram uzroka
**Dijagram uzroka** predstavlja grafički alat koji omogućava vizualizaciju uzročnih odnosa između promenljivih u uzročnom modelu. Tipičan dijagram uzroka će sadržati skup varijabli (ili čvorova) definisanih kao da su predstavljeni  u okviru modela. Svaka promenljiva u dijagramu treba da bude povezana strelicom sa drugom promenljivom sa kojom ima uzročni uticaj - vrh strelice ocrtava pravac ove uzročne veze, na primer, strelica koja povezuje promenljive A i B sa strelicom na B ukazuje na vezu kojom (svi ostali faktori su jednaki) kvalitativna ili kvantitativna promena u A može izazvati promenu u B.

Dijagrami uzroka uključuju dijagrame uzročne petlje, dijagrame aciklične režije i Išikava dijagrame.

## Povezano
* Uzročna mreža - Bajesova mreža sa eksplicitnim zahtevom da odnosi budu uzročni
* Jednačina za strukturalno modeliranje - statistička tehnika za testiranje i procenu uzročnih odnosa
* Analiza putanje (statistika)

## Reference

## Literatura
* 

## Vanjske veze
* Causal modeling at PhilPapers
Tonbridge and Malling

**Tonbridge and Malling** je distrikt i borough od 125.713 stanovnika na jugoistoku Engleske u grofoviji Kent.

## Geografija
Tonbridge i Malling leži duž rijeke Medway jugoistočno od Londona. Prostire se južno od North Downsa, sjeveroistočno od Wealda po sredini Kenta.

Gradić West Malling, na sjeveroistoku grofovije je administrativni centar, a najveći urbani centar je staro trgovište Tonbridge na jugu. Dobar dio distrikta je još uvijek ruralni kraj, ali se zapadni dio sve više pretvara u stambeno predgrađe Londona.

Tonbridge je poznat po svom zamku, kog su Normani podigli odmah po zauzimanju Engleske 1066., prvo kao zemljano-drvenu utvrdu, ali su ga ubrzo obzidali u kamenim bedemima. U 18. vijeku dobar dio kamenja sa bedema upotrebljen je gradnju ustave na Medwayu i rezidencije na ulazu u zamak.

West Malling ima vrlo dobro očuvan normanski donžon, podignut oko 1080.

## Historija
Distrikt Tonbridge and Malling formiran  je 1. aprila 1974. nakon administrativne reforme zemlje, ujedinjenjem distrikta Tonbridge sa ruralnim distriktom Malling i parohijama Hadlow i Hildenborough.

## Reference

## Vanjske veze

* Tonbridge and Malling Borough Council
West Malling

**West Malling** (originalno se zvao *Town Malling*) je gradić od 2288 stanovnika, staro trgovište na jugoistoku Engleske u grofoviji Kent.

On je administrativni centar distrikta Tonbridge and Malling.

## Geografija
West Malling leži na sjeveroistoku grofovije Kent udaljen oko 56 km od Londona.

## Znamenitosti
Malling ima vrlo dobro očuvan normanski donžon, podignut oko 1080., najvjerojatnije u vrijeme  Gundulfa Biskupa od Rochestera. Kako leži pored crkve sv. Leonarda, danas ga tako i zovu. Pored tog ima i normansku crkvu sv. Marije.

Beatlesi su svoj film Magical Mystery Tour iz 1967. snimili u Mallingu.

## Reference

## Vanjske veze

* Malling
Nekropola Bijača

**Nekropola Bijača**, opština Ljubuški, nalazi se na listi 28 srednjovjekovnih nekropola stećaka koje su 2016. godine proglašene Svjetskom baštinom UNESCO-a. Na listi su 22 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj.  Proglašena je i za Nacionalni spomenik BiH.
## Lokacija
Nekropola sa stećcima na lokalitetu Bijača nalazi se pored ceste Ljubuški – Vid, u neposrednoj blizini naselja Donja Bijača, udaljenom od Ljubuškog 7 km zračne linije u pravcu juga.
## Historija
U okolici Ljubuškog, na 7 nekropola registrirano je 214 stećaka, od čega: ploča 88, sanduka 78, sanduka s postoljem 1, sarkofaga 9 te ploča i sanduka koji nisu pojedinačno opisani 48 primjeraka. Od 176 opisanih nadgrobnih spomenika, polovina je ploča, polovina sanduka, dok je sarkofaga relativno malo, ali su umjetnički kvalitetnije ukrašeni od ostalih. Od 176 primjeraka 81 je ukrašenih.

Na ovom području bilo je aktivno više klesarskih radionica kao nosilaca različitih utjecaja. Nije ista radionica majstora koji su radili spomenike na nekropoli u Gornjim Studencima i onih koji su radili na nekropoli „Gračine“ u Bijači, Zvirićima i Pržinama. Većina spomenika pripada XIV. i XV. stoljeću, pojedini primjerci, međutim, mogli su nastati i znatno ranije, možda čak u XII. stoljeću.
## Opis
Nekropola broji 33 stećka. Pripisuju se obitelji knezova Rupčića. Dobro su obrađeni i očuvani. Najbrojniji su motivi povijene lozice s trolistovima, potom križevi i štitovi s mačevima, a onda slijede ostali: vrpce, arkade, predstave pojedinačnih ljudskih figura i scene kola i lova. Nekropola ima posebnu likovnu vrijednost. Reprezentativni primjerak je stećak broj 16, visoki sljemenjak s postoljem, dimenzija 115 x 90 x 105 cm. Krov sljemenjaka je neukrašen, a ispod samog krova oko čitavog sljemenjaka pruža se tordirana vrpca. Sljemenjak je ukrašen na sve četiri bočne strane:

* na jednoj kraćoj bočnoj strani izrađen je štit s mačem, čiji balčak drži ratnik s kacigom, na donjem dijelu štita izrađena je grančica s trolistom, a nad arkadama štita izrađen je križić,
* na dužoj bočnoj strani izrađena je scena lova: lovac na konju i pred njim jelen u trku, a pred jelenom sa suprotne strane prikazan je pas; lovac drži dugo koplje,
* s druge duže bočne strane prikazane su četiri ženske figure koje se drže za ruke i igraju u kolu; krajnje žene u kolu drže ruku na boku; figure su plastično prikazane,
* na drugoj kraćoj strani izrađene su dvije rozete (s 5 listova), između kojih su smješteni sidro i polumjesec;  

Nekropola je ugrožena usljed neposredne blizine saobraćajnice.

## Literatura
* Drago Vidović,  SIMBOLIČNE PREDSTAVE NA STEĆCIMA
* Marko Vego,  Zbornik srednjevjekovnih natpisa Bosne i Hercegovine knj. III. Sarajevo: Zemaljski muzej, 1964

## Reference
Ashford (borough)

**Ashford** je distrikt i borough od 124,250 stanovnika na jugoistoku Engleske u Grofoviji Kent.

## Geografija

Ashford se prostire po unutrašnjosti jugoistočno od Londona, najvećim dijelom je ruralni kraj. Grad Ashford, na jugoistoku grofovije je administrativni centar.

## Historija

Borough Ashford formiran  je 1. aprila 1974. nakon administrativne reforme zemlje, ujedinjenjem distrikta Ashford sa boroughom Tenterden i ruralnim distriktima East i West Ashford i Tenterden.

## Reference

## Vanjske veze

* Ashford Borough Council
Susan Blakely

**Susan Blakely** (7. septembar 1950 - ) je američka glumica i manekenka, najpoznatija po ulozi Julie Prescott u miniseriji *[[Rich Man, Poor Man (miniserija)|Rich Man, Poor Man]]* za koju je 1976. osvojila Zlatni globus. Prethodne godine je bila nastupila u filmu *[[Capone (film)|Capone]]* u kome se u jednom kadru pojavljuje golog međunožja, a što je bio prvi takav slučaj u mainstream hollywoodskom ostvarenju, odnosno jedini sve do *[[Basic Instinct]]a* 1992. godine  gdje je nastupila Sharon Stone*.*

## Filmografija

### Film

### Televizija

## Vanjske veze
* 
*
Pamela Hensley

**Pamela Hensley** (3. oktobar 1950 - ) je bivša američka glumica i manekenka, najpoznatija po nastupima na televiziji 1970-ih i 1980-ih, pri čemu se ističe uloga Princeze Ardale u TV-seriji *[[Buck Rogers in the 25th Century (TV serija)|Buck Rogers in the 25th Century]]*.

## Uloge
* *[[Matt Houston]]* ... C.J. Parsons (69 epizoda, 1982–1985)
* *[[The Love Boat]]* (2 epizode, 1984)
* *[[Hotel (TV serija, SAD)|Hotel]]* ... Brooke Whitfield (1 epizoda, 1984)
* *Double Exposure* (1983) ... Sgt. Fontain
* *[[Fantasy Island]]* ... Linda Whitney (1 epizoda, 1982)
* *[[Rooster (TV film)|Rooster]]* (1982) (TV) ... Bunny Richter
* *[[240-Robert]]* (1981) (TV serija) ... Zamjenica Sandy Harper (3 epizode, 1981)
* *[[Condominium (miniserija)|Condominium]]* (1980) (TV) ... Drusilla Byrne
* *[[The Nude Bomb]]* (1980) ... Agent 36
* *[[Buck Rogers in the 25th Century (TV serija)|Buck Rogers in the 25th Century]]* ... Princeza Ardala (pilot film i 4 epizode, 1979–1980)
**[[The Rebels (film)|The Rebels]]* (1979) (TV) ... Charlotte Waverly
* *[[B.J. and the Bear]]* ... Holly Tremaine (1 epizoda, 1979)
* *[[Vega$]]* ... Valerie Kemmet (1 epizoda, 1979)
* *Sharks* (1978) (TV) ... Cynthia Grayland
* *[[Switch (TV serija)|Switch]]* ... Sandra Summers (2 epizode, 1977)
* *[[The Six Million Dollar Man]]* (3 epizode, 1977)
* ** ... Beth Kelly (13 epizode, 1977)
* *Kingston* (1976) (TV) ... Beth Kelly
* *[[Marcus Welby, M.D.]]* ... Janet Blake(Riley) / (24 epizode, 1975–1976)
* *[[Rollerball (1975 film)|Rollerball]]* (1975) ... Mackie
* *[[Doc Savage: The Man of Bronze]]* (1975) ... Mona
* *Death Among Friends* (1975) (TV) ... Connie Benson
* *[[The Rockford Files]]* ... Jennifer Ryburn (1 epizoda, 1975)
* *The Specialists* (1975) (TV)
* *The Law* (1974) (TV) ... Cindy Best
* *[[Ironside (TV serija)|Ironside]]* (1 epizoda, 1974)
* *[[Lucas Tanner]]* ... Dee Wiggins (1 epizoda, 1974)
* *[[McMillan & Wife]]* ... Gwynneth Jerome (1 epizoda, 1974)
* *[[Owen Marshall: Counselor at Law]]* ... Miss Lathan (1 epizoda, 1974)
* *[[Toma (TV serija)|Toma]]* (1 epizoda, 1974)
* *[[Chase (TV serija, 1973)|Chase]]* (1 epizoda, 1974)
* *[[Adam-12]]* ... Bolničarka (1 epizoda, 1974)
* *[[Lista epizoda Kojak#Pilot|Kojak: Death is Not a Passing Grade]]* ... Delta, (1974)
* *[[Emergency!]]* ... Wanda (1 epizoda, 1974)
* *[[Banacek]]* ... Mandy (1 epizoda, 1974)
* *[[Treasure Hunt (TV-igra, SAD)|The New Treasure Hunt]]* (1973) ... Model (1973–1974)
* *[[Griff (TV serija)|Griff]]* ... June (epizodas  "Isolate and Destroy", 1973)
* *Self-Portrait* (1973)
* *[[Making It (film)|Making It]]* (1971) ... Bargirl
* *[[There Was a Crooked Man...]]* (1970) ... Edwina

## References

## Vanjske veze
*
Ashford, Kent

**Ashford** je grad od 71,838 stanovnika na jugoistoku Engleske u Grofoviji Kent.

On je administrativni centar Borougha Ashford.

## Geografija

Ashford leži na rijeci Great Stour, udaljen 98 km jugoistočno od centra Londona i oko 24.6 km sjeverozapadno od Folkestona.

## Historija

Ashford je stari grad, koji je dobio status trgovišta još u 13. vijeku. Kasnije se razvio kao trgovište za stoku svoje ruralne okolice koja se prostire do tresetišta Romney.

Današnji Ashford razvio se kao željezničarski centar specijaliziran za servis lokomotiva. Pored tog ima i nešto industrije koja proizvodi poljoprivredne mašine, pivo i cigle.

## Pobratimski gradovi

* Bad Münstereifel, Njemačka
* Fougères, Francuska
* Hopewell, Sjedinjene Američke Države

## Reference

## Vanjske veze

* Ashford & Tenterden
Diamonds (film, 1975)

***Diamonds*** () je izraelsko-američki kriminalistički film snimljen 1975. godine u režiji Menahema Golana i Arika Dichnera. U njemu Robert Shaw tumači dvostruku ulogu - britanskog aristokrata i njegovog brata, zaštitarskog stručnjaka. Radnja prikazuje kako aristokrat, potaknut dosadom i bratskim suparništvom, odluči opljačkati draguljarnicu koju mu čuva brat te zbog toga okuplja ekipu profesionalnih kriminalaca i dolazi u Tel Aviv. Film je privukao određenu pažnju zbog neobičnog castinga i tada egzotičnog mjesta radnje, ali najviše zbog toga što se u filmu pojavljuje Richard Roundtree zvijezda serije o Shaftu; iako tumači drugi lik, i iako je za potrebe uloge obrijao brkove, često se pogrešno navodi da je *Diamonds* kao nastavak njegovog filma *[[Shaft u Africi]]*.

## Uloge
* Robert Shaw ... Charles Hodgson/Earl Hodgson
* Richard Roundtree ... Archie
* Barbara Hershey ... Sally (navedena kao Barbara Seagull)
* Shelley Winters ... Zelda Shapiro

## Vanjske veze
* 
*
La moglie giovane

***La moglie giovane*** () je italijansko-španski igrani film snimljen 1975. godine u režiji Giovannija d'Erama. Po žanru je triler, a protagonsitica, čiji lik tumači Marisa Mell je mlada žena koja je iz provincije došla u Rim u potrazi za srećom, a na kraju postala prisiljena uzdržavati se prostitucijom. Radnja prikazuje kako se spetlja sa mizantropskim ljekarem (čiji lik tumači Farley Granger, ali također postane žrtvom ucjene i upetljana u ubistvo.

## Vanjske veze
*
*Profil na comingsoon.it
Parapsycho – Spektrum der Angst

***Parapsycho – Spektrum der Angst*** () je zapadnonjemačko-austrijski horor omnibus film snimljen 1974. godine u režiji Petera Patzaka. Poticaj za snimanje je dalo gostovanje samozvanog telekinetičara Urija Gellera na zapadnonjemačkoj televiziji, koje je u tamošnjoj javnosti izazvalo veliki interes za parapsihologiju. Film se sastoji od tri priče koje se bave različitim parapsihološkim fenomenima kao što su reinkarnacija, metempsihoza i telepatija. Film je od njemačkih cenzora dobio najstroži predikat i bio zabranjen za mlađe od 18 godina, a što se tumači ne samo učestalim scenama golotinje nego i eksplicitnog nasilja, uključujući scenu obdukcije ljudskog leša za koju se tvrdilo da se temelji na dokumentarnim snimkama, odnosno korištenjem stvarnog leša umjesto proteza i specijalnih efekata.

## Vanjske veze
* 
*
Amori, letti e tradimenti

***Amori, letti e tradimenti*** () je italijanska filmska komedija snimljena u režiji Alfonsa Brescie i premijerno prikazana 1976. godine. Protagonist, koga tumači Don Backy, je seljak koji uporno odbija prodati zemljište bogatom industrijalcu (čiji lik tumači Ugo Bologna). Radnja prikazuje kako ga industrijalac, nastojeći ga uvjeriti da se predomisli, poziva da neko vrijeme provede u njegovoj luksuznoj vili, pri čemu ne sluti da se seljak tamo uživati u seksualnim uslugama koje mu pružaju bogataševa supruga i kćer.

## Vanjske veze
*
Romney (tresetište)

**Romney** (engleski: *Romney Marsh*) je močvarno tresetište na jugoistoku Engleske u Grofoviji Kent.

## Karakteristike

Ta ravnica velika oko 10.000 hektara u Distriktu Shepway, graniči sa Kanalom La Manche.  

Proteže se od grada Hythea na sjeveru do rta Dungeness na jugu. Ona je nastala od mora još za rimskih vremena, što zbog prirodnog podizanja morskog dna, što zbog drenaže. 

Po Romneyu se prostiru neki od najboljih britanskih pašnjaka. Postao je svijetski slavan po Romneyskoj ovci duge vune, koja se danas naveliko uzgaja po Australiji i Novom Zelandu.   

Romney je i izletnički kraj, a velika atrakcija za turiste je uskotračna željeznica koja prolazi ravnicom.

## Reference

## Vanjske veze

* ''Romney Marsh The Fifth Continent''
Maidstone (borough)

**Maidstone** je distrikt i borough od 164,499 stanovnika na jugoistoku Engleske u grofoviji Kent.

## Geografija

Maidstone se prostire po unutrašnjosti jugoistočno od Londona, duž rijeke Medway.

Najvećim dijelom je ruralni kraj, a najveći urbani centar Maidstone je i administrativni centar.

Od njegova vapnenca (*kentski rag*), koji se iskapa još od rimskih vremena, podignute su brojne londonske građevine; Hampton Court, Tower.

## Historija

Borough Maidstone formiran  je 1. aprila 1974. nakon administrativne reforme zemlje, ujedinjenjem Municipalnog borougha Maidstone sa ruralnim distriktima Maidstone i Hollingbourne.

## Reference

## Vanjske veze

* Maidstone Borough Council
Wolfram Kleiss

**Wolfram Kleiss** (Berlin, 17. 11. 1930. – Kleinmachnow, 18. 12. 2020), njemački arheolog i iranist, direktor teheranskog DAI-ja od 1971. do 1995. godine.

## Biografija
Kleiss je rođen 1930. u Berlinu, u tadašnjoj Weimarskoj Njemačkoj. Studirao je na gradskom Tehnološkom univerzitetu (TU Berlin) i diplomirao 25. septembra 1959. na temu "Javne zgrade u Kambodunu: specifikacije i rekonstrukcija" (). Iste godine dobiva stipendiju od Njemačkog arheološkog instituta (DAI) i prvi put putuje u Iran. Od 1967. radi kao zamjenik direktora (H. Luscheyja) na ogranku navedenog instituta u Teheranu, a 1971. postaje direktorom istog (ujedno P. Calmeyer zamjenikom) i obnaša tu funkciju sve do umirovljenja 1995. kada ga zamijenjuje D. Huff. Za vrijeme boravka u Iranu vodio je brojne arheološke ekspedicije i istraživao historijske lokalitete kao što su Taht-e Sulejman, Masdžid-Sulejman, Bastam, Bisotun, itd. Kleiss potpisuje više od 300 knjiga i naučnih članaka o iranskoj arhitekturi, objavljenih od 1960. do ranih 2010-ih godina.

## Literatura
*  
*  

## Vanjske veze
*  Wolfram Kleiss, Khaneh Ketab Institution
*  Bibliographie Wolfram Kleiss 1960-2016
The Great Waldo Pepper

***The Great Waldo Pepper***' () je američki igrani film snimljen 1975. godine u režiji Georgea Roya Hilla. Naslovni protagonist, čiji lik tumači Robert Redford, je bivši američki vojni pilot, frustiran time što nije imao prilike steći slavu boreći se kao lovac u Prvom svjetskom ratu, te koji u drugoj polovici 1920-ih svoje vještine nastoji unovčiti kroz *[[barnstorming|leteći cirkus]]*, odnosno demonstirajući po život opasne letačke vještine na aeromitinzima. Radnja prikazuje kako ga karijeri dovodi do Hollywooda i susreta sa bivšim njemačkim lovačkim asom Ernstom Kesslerom (čiji lik tumači Bo Brundin).

George Roy Hill je također producirao film, koji je za njega imao lično značenje, s obzirom da je u stvarnom životu bio pilot. Film je velikim dijelom nastojao eksploatirati tada među publikom popularnu nostalgiju prema 1920-im i 1930-im, ali i svijet početaka civilne avijacije prikazati kao svojevrsni Divlji Zapad, kroz romantičnu prizmu slobode piloti nisu bili sputani kasnije uvedenim federalnim propisima. Hill je za scenarista angažirao Williama Goldmana, zaslužnog za njegov najveći hit *[[Butch Cassidy i Sundance Kid]]*. Pojedini likovi u filmu su bili inspirirani stvarnim ličnostima - Waldo Pepper se temeljio na Ormeru Locklearu, a njegov suparnik na njemačkom avijatičaru Ernstu Udetu. Tokom snimanja su se Goldman i Hill žestoko posvađali, ali su na kraju ipak dovršili film. Kritike mu poslije nisu bile pretjerano sklone, smatrajući ga razvučenim i konfuznim. Sa druge strane, *The Great Waldo Pepper* uživa veliki ugled među avio-entuzijastima i historičarima, prije svega zbog korištenja autentičnih aviona i velikog truda da se rekonstruiraju počeci zrakoplovstva.

## Uloge

* Robert Redford ... Waldo Pepper
* Bo Svenson ... Axel Olsson
* Bo Brundin ... Ernst Kessler
* Susan Sarandon ... Mary Beth
* Geoffrey Lewis ... Newt Potts
* Edward Herrmann ... Ezra Stiles
* Philip Bruns ... Doc Dillhoefer
* Roderick Cook ... Werfel
* Kelly Jean Peters ... Patsy
* Margot Kidder ... Maude Stiles
* Roderick Cook ... Werfel
* Scott Newman ... Duke
* James S. Appleby ... Ace
* Patrick W. Henderson ... Scooter
* James N. Harrell ... neimenovani farmer (Scooterov otac)
* Elma Aicklen ... supruga neimenovanog framera (Scooterova majka)
* Deborah Knapp ... kćer neimenovanog farmera (Scooterova sestra)
* John A. Zee ... neimenovani filmski režiser na setu Divljeg Zapada
* John Reilly ... neimenovanma zvijezda vesterna
* Jack Manning ... neimenovani režiser na španskom setu
* Joe Billings ... neimenmovani policajac
* Robert W. Winn ... neimenovani direktor dvorane
* Lawrence P. Casey ... neimenovani njemački glumac koji glumi Kesslera
* Greg Martin ... neimenovani pomoćnik režisera

## Reference

## Vanjske veze

* 
* 
* 
*
Il messia

***Il messia*** () je italijansko-francuski historijski film snimljen 1975. godine u režiji Roberta Rossellinija. Radnja se temelji na Novom zavjetu i prikazuje život Isusa Krista (čiji lik tumači Pier Maria Rossi). Film je napravljen sa izuzetno niskim budžetom i stilom koji se oslanja na neorealizam, nastojeći biblijski tekst dovesti u kontekst svakodnevnog života običnih ljudi u drevnoj Palestini koju "glume" lokacije u Tunisu.

## Distribucija
Film je premijerno prikazan u Italiji 25. oktobra 1975. na filmskom festivalu Montecatini; distribucija je bila u Francuskoj od 18. februara 1976 i u Italiji od 30. septembra iste godine.

Po raznim zemljama je distriburan pod nazivima: *A messiás* u mađarskoj, *Der Messias* u Zapadnoj Njemačkoj, *Le messie* u Francuskoj, *O Messias* u Portugalu, *The Messiah* na tržištu engleskog jezika.

## Vanjske veze
*
La donna della domenica (film)

***La donna della domenica*** () je italijansko-francuski igrani snimljen 1975. godine u režiji Luigija Comencinija. Po žanru je mješavina kriminalističkog filma i crne komedije, a predstavalja adaptaciju istoimenog romana Carla Fruttera i Franca Lucentinija. Protagonist, čiji lik tumači Marcello Mastroianni, je komesar policije u Torinu kome je povjerena istraga ubistva uglednog arhitekta zatučenog na smrt statuom penisa. Radnja prikazuje kako glavni osumnjičenici postaju članovi torinskog otmjenog društva među čijim krugovima se ubijeni kretao i gdje je svojim ponašanjem stvorio brojne neprijatelje.

2011. je roman ponovno ekraniziran u obliku istoimene televizijske miniserije.

## Uloge
* Marcello Mastroianni ... Komesar Salvatore Santamaria
* Jacqueline Bisset ... Anna Carla Dosio
* Jean-Louis Trintignant ... Massimo Campi
* Aldo Reggiani ... Lello Riviera
* Maria Teresa Albani ... Virginia Tabusso
* Omero Antonutti ... Benito
* Gigi Ballista ... Vollero
* Fortunato Cecilia ... Nicosia (kao Renato Cecilia)
* Claudio Gora ... Garrone
* Franco Nebbia ... Bonetto
* Lina Volonghi ... Ines Tabusso
* Pino Caruso ... De Palma
* Mario Ferrero
* Giuseppe Anatrelli ... Komesar
* Antonio Orlando ... Salvatore

## Vanjske veze
* 
* 
*
* 
*
Anno uno

***Anno uno*** () je italijanski biografski film snimljen 1974. godine u režiji Roberta Rossellinija. Naslovni protagonist, koga tumači Luigi Vannucchi, je demokršćanski političar Alcide De Gasperi, a radnja, smještena u prvih osam godina nakon završetka Drugog svjetskog rata, prikazuje njegove napore da uspostavi moderni demokratski poredak u ratom razorenoj i ideološki podijeljenoj zemlji, odnosno kao premijer izgradi Prvu republiku. Rossellini, kome je *Anno uno* predstavljao povratak na veliki ekran poslije nekoliko godina provedenih na televiziji, originalno je namjeravao za naslovni lik angažirati hollywoodsku zvijezdu Gregoryja Pecka.

## Uloge
* Luigi Vannucchi : *[[Alcide De Gasperi]]*
* Dominique Darel : *Maria Romana De Gasperi*
* Valeria Sabel : *Francesca De Gasperi*
* Rita Forzano : *Lucia De Gasperi*
* Ennio Balbo : *[[Pietro Nenni]]*
* Paolo Bonacelli : *[[Giovanni Amendola]]*
* Tino Bianchi : *[[Palmiro Togliatti]]*
* Francesco Di Federico : *[[Giuseppe Saragat]]*
* Omero Antonutti
* Renato Scarpa

## Vanjske veze
*
Klaus Schippmann

**Klaus Schippmann** (Kiel, 30. 10. 1924. – Göttingen, 8. 9. 2010), njemački arheolog, iranist i profesor.

## Biografija
Schippmann je rođen 1924. u Kielu, u tadašnjoj Weimarskoj Njemačkoj. Studirao je pravo i ekonomiju na Univerzitetu Ludwig-Maximilian u Münchenu odnosno Univerzitetu u Hamburgu, te diplomirao 1951. godine. Ranih 1950-ih obavlja vježbeničku praksu i putuje Francuskom, Engleskom i Sjedinjenim Državama. Godine 1957. na Univerzitetu u Hamburgu obranio je doktorat na temu "Pravne zaštite u institucijama" (), a sljedeće dvije godine proveo je radeći kao menadžer u industriji papira.

Tokom 1959. i 1960. ukupno devet mjeseci boravi u Turskoj i Iranu, obilazeći armenske crkve i starovjekovna svetišta. Schippmann u potpunosti mijenja interes i sljedeće godine započinje studij arheologije Starog Istoka na Hamburškom univerzitetu. Doktorirao je 1969. na Univerzitetu Georg-August u Göttingenu, obranivši disertaciju "Iranski hramovi vatre" (). Od 1972. radi kao predavač na istom univerzitetu, odnosno na novoosnovanoj katedri za iranistiku pod vodstvom W. Hinza. Na Univerzitetu u Göttingenu ostao je sve do umirovljenja 1990. godine.

Schippmann je ostao upamćen kao međunarodno cijenjen stručnjak za starovjekovnu iransku arhitekturu, njegova knjiga o zoroastrijskim hramovima vatre izdana je 1971. godine i postala je kapitalnim djelom za studije građevina tog tipa. Osim o drevnom Iranu, objavio je i značajna djela o arheologiji susjedne Arabije. Od 1985. do 1990. vodio je arheološku ekspediciju u emiratu Ras al-Kajmi (Ujedinjeni Arapski Emirati), te od 1992. do 1994. i na Bahreinu. Osim kvalitetnih istraživačkih radova, Schippmann je značajan i po 6000 fotografija koje je prikupio tokom višegodišnjih putovanja Jugozapadnom Azijom. Kolekciju od neprocjenjive historijske vrijednosti predao je profesoru S. M. Maulu i danas se čuva u odjelu za staroistočnu kulturu Univerziteta u Heidelbergu. Umro je u Göttingenu 8. septembra 2010. godine.

## Opus
* *Die iranischen Feuerheiligtumer*, Berlin; New York: Walter de Gruyter, 1971, 
* *Grundzüge der parthischen Geschichte*, Darmstadt: Wissenschaftliche Buchgesellschaft, 1980, 
* *Les reliefs rupestres d'Elymaïde (Irān) de l'epoque parthe* (koautor: L. Vanden Berghe), Gent: Iranica antiqua, 1985, 
* *Grundzüge der Geschichte des sasanidischen Reiches*, Darmstadt: Wissenschaftliche Buchgesellschaft, 1990, 
* *Golf-Archäologie. Mesopotamien, Iran, Kuwait, Bahrain, Vereinigte Arabische Emirate und Oman* (kourednici: A. Herling i J.-F. Salles), Buch am Erlbach: Verlag Marie L. Leidorf, 1991, 
* *Geschichte der alt-südarabischen Reiche*, Darmstadt: Wissenschaftliche Buchgesellschaft, 1998, 
** *Ancient South Arabia: From the Queen of Sheba to the advent of Islam*, Princeton, New Jersey: Markus Wiener Publishers, 2001, 

## Literatura
*  
*  
*  

## Vanjske veze
*  Die Dia-Sammlung von Prof. Dr. Klaus Schippmann , Institut für Assyriologie, Universität Heidelberg
*  In Memoriam: Prof. Dr. Klaus Schippmann, Georg-August-Universität Göttingen
*  Literatur von und über Klaus Schippmann, Deutsche Nationalbibliothek
Dartford (borough)

**Dartford** je distrikt i borough od 103,892 stanovnika na jugoistoku Engleske u Grofoviji Kent.

## Geografija

Borough Dartford prostire se duž južne obale estuarija rijeke Temze, istočno od Grofovije Greater London.

Dartford je površinom vrlo mali, ima svega 72.77 km² Najvećim dijelom je rezidencijalna zona susjednog Londona.

Najveći urbani centar je Dartford koji je i administrativni centar.

## Historija

Borough Dartford formiran  je 1. aprila 1974. nakon administrativne reforme zemlje, ujedinjenjem Municipalnog borougha Dartford sa urbanim distriktom Swanscombe i dijelom ruralnog distrikta Dartford.
.
## Reference

## Vanjske veze

* Dartford Borough Council